牡丹 唐·皮日休落尽残红始吐芳,佳名唤作百花王,竞夸天下无双艳,独占人间第一香。牡丹花 唐·罗隐似共东风别有因,绛罗高卷不胜春。若教解语应倾国,任是无情亦动人。芍药与君为近侍,芙蓉何处避芳尘。可怜韩令功成后,辜负秾华过此身。题菊花 唐·黄巢飒飒西风满院栽,蕊寒香冷蝶难来。他年我若为青帝,报与桃花一处开。咏菊 唐·黄巢待到秋来九月八,我花开后百花杀。 　冲天香阵透长安,满城尽带黄金甲。菊花 唐·元稹秋丛绕舍似陶家,遍绕篱边日渐斜。不是花中偏爱菊,此花开尽更无花。赠荷花 唐·李商隐世间花叶不相伦,花入金盆叶作尘。惟有绿荷红菡萏,卷舒开合任天真。此花此叶长相映,翠减红衰愁杀人。晓出净慈寺送林子方 宋·杨万里毕竟西湖六月中,风光不与四时同。接天莲叶无穷碧,映日荷花别样红。鹧鸪天·桂花 宋·李清照暗淡轻黄体性柔,情疏迹远只香留。何须浅碧深红色,自是花中第一流。梅定妒,菊应羞,画栏开处冠中秋。骚人可煞无情思,何事当年不见收?天竺寺八月十五日夜桂子 唐·皮日休玉棵珊珊下月轮,殿前拾得露华新。至今不会天中事,应是嫦娥掷与人。